
    545400 SIGHIŞOARA
Str. Muzeului nr. 7, Tel./Fax 0265 - 771278

H O T Ă R Â R E A   NR. 246
                                                           din 29 noiembrie 2018
privind trecerea în administrarea Municipiului Sighişoara, a spaţiilor 
aflate în administrarea unităţilor de învăţământ

 Consiliul Local al Municipiului Sighişoara, întrunit în ședință ordinară, 
 Luănd act de proiectul de hotărăre şi referatul de aprobare al Primarului municipiului, în calitate de iniţiator, înregistrat cu nr. 31.417/06.11.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administrației publice locale, republicată, cu modificările și completările ulterioare;

Având în vedere adresa nr. 1.933/16.10.2018, înregistrată la instituția noastră sub nr. 29.411/16.10.2018, înaintată de Școlala Gimnazială ”Radu Popa” Șighişoara, prin care aceasta ne aduce la cunoștință faptul că unitatea de  învățământ nu mai desfăşoară activitate instructiv-educativă în locația - Clădire școală primară Rora, situată în Sighișoara Cartierul Rora nr. FN, imobil construcție cu destinația de școală construit pe teren de categorie fânat, înscris în C.F. 5634, nr. cadastral 1327/1, în suprafaţă de 30.369 mp.; 

Având în vedere prevederile art. 5 din Hotărârea nr. 3/24.09.2018 a Consiliului de Administraţie a Școlii Gimnaziale ”Radu Popa” Sighişoara;

Având în vedere că acest spaţiu cu destinaţia de utilitate în procesul instructiv-educativ al unității de învățământ nu mai este necesar unității şcolare, se impune preluarea în administrarea Municipiului Sighișoara, care poate valorifica astfel spațiile excedentare ale unităților de învățământ preuniversitar de stat, în vederea creșterii veniturilor la bugetul local al unității administrativ teritoriale şi degreva unitățile de învățământ, de cheltuielile cu întreținerea acestor spații;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile Legii nr. 287/2009 privind Codul civil, republicat, cu modificările și completările ulterioare; 

Având în vedere prevederile art. 112 alin. (2) din Legea nr. 1/2011, Legea educației naționale, cu modificările și completările ulterioare;
Având în vedere că imobilul nu face obiectul Legii nr. 10/2001, republicată, cu modificările şi completările ulterioare şi Legii nr. 247/2005;

Având în vedere Raportul de specialitate comun al Arhitectului Șef și al Direcției Administrarea Patrimoniului, înregistrat cu nr. 31.416/06.11.2018, prin care se propune trecerea în administrarea Municipiului Sighișoara a unor spații aflate în administrarea unităților de învățământ, îndeplinindu-se prevederile legale în acest sens; 
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. ”a” şi (9), art. 45 (3), art. 115 (1) lit. ”b” şi art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. Se aprobă trecerea din administrarea Școlii Gimnaziale “Radu Popa” Sighișoara, în administrarea Municipiului Sighişoara a spaţiului - clădire școală primară Rora, situată în Sighișoara, Cartierul Rora nr. FN, imobil construcție cu destinația de școală construit pe teren de categorie fânat, înscris în C.F. 5634, nr. cadastral 1327/1, în suprafaţă de 30.369 mp. 

Art. 2. Preluarea imobilului indentificat potrivit articolului precedent din prezenta hotărâre se va face pe bază de proces-verbal de predare-primire. 

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, Arhitectul Șef, Direcția Administrarea Patrimoniului, Compartimentul Spațiul Locativ-Direcţia Administrarea Patrimoniului, Biroul Public de Cadastru și Agricultură, Biroul Buget, Contabilitate, Salarizare - Direcția Economică din cadrul Municipiului Sighișoara şi Școala Gimnazială ”Radu Popa” Sighişoara. 

 Art. 4. Prin grija d-nei Bizo Anca, Secretarul Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.sighisoara.ro.
PREŞEDINTE DE ŞEDINŢĂ,

  

      Coman Meluș - Florian        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi.)
 Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Arhitectul Șef;

  2 ex. Direcția Administrarea Patrimoniului;

  1 ex. Compartimentul Spațiul Locativ-Direcţia Administrarea Patrimoniului;
  1 ex. Biroul Public de Cadastru și Agricultură;
  1 ex. Biroul Buget, Contabilitate, Salarizare – Direcția Economică;
  1 ex. Școala Gimnazială ”Radu Popa” Sighişoara. 
  13 ex.
  C.A.B.
